**Κατάθεση εκπρόθεσμου Εντύπου Ε7**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πότε Υποβάλλεται το έντυπο «Ε7. Βεβαίωση – Δήλωση Εργοδότη για συμβάσεις ορισμένου χρόνου ή έργου».**

Το Έντυπο «Ε7. Βεβαίωση – Δήλωση Εργοδότη για συμβάσεις ορισμένου χρόνου ή έργου» υποβάλλεται ηλεκτρονικά στο σύστημα ΕΡΓΑΝΗ, μέχρι τέσσερις (4) μέρες από την Ημερομηνία απόλυσης του εργαζόμενου.

Αν, όμως, το παραπάνω Έντυπο «Ε7. Βεβαίωση – Δήλωση Εργοδότη για συμβάσεις ορισμένου χρόνου ή έργου», πάω να το υποβάλω ηλεκτρονικά μετά, αφού πέρασαν, τέσσερις μέρες από την Ημερομηνία απόλυσης του εργαζόμενου, τότε το σύστημα του ΕΡΓΑΝΗ δεν το αποδέχεται.

Το παραπάνω έντυπο Ε7, είναι πλέον εκπρόθεσμο.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πού υποβάλλεται το εκπρόθεσμο Έντυπο Ε7;**

Στην περίπτωση που το παραπάνω έντυπο Ε7, είναι εκπρόθεσμο, πρέπει να το καταθέσουμε χειρόγραφα στον ΟΑΕΔ της Περιφερειακής Ενότητας που ανήκει ο ΟΕΒ.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Τι πρέπει να έχω μαζί μου, όταν πάω να υποβάλω χειρόγραφο το έντυπο Ε7;**

Παίρνω μαζί μου:

1. Εκτυπωμένο το έντυπο «Ε7. Βεβαίωση – Δήλωση Εργοδότη για συμβάσεις ορισμένου χρόνου ή έργου», σε τρία (3) αντίτυπα, αφού τα έχει υπογράψει και σφραγίσει στο τέλος ο Πρόεδρος του ΟΕΒ, από τα οποία:

Δύο αντίτυπα θα κρατήσει ο ΟΑΕΔ, και

Ένα αντίτυπο θα μας επιστρέψει ο ΟΑΕΔ, αφού του βάλει τον αριθμ. πρωτοκόλλου, την Ημερομηνία και την σφραγίδα-υπογραφή του στο τέλος.

1. Παίρνω μαζί μου την σφραγίδα του Οργανισμού, και εφόσον πάει ένας υπάλληλος, παίρνει:

Την Ταυτότητά του

Την Εξουσιοδότηση που έχει να εκπροσωπεί τον ΟΕΒ στις αρμόδιες Υπηρεσίες του Δημοσίου (ΕΦΚΑ, Δ.Ο.Υ, ΟΑΕΔ κ.λπ.).

1. Μια Γνωστοποίηση (με το σχέδιο της Αίτησης)

Συμπληρώνω το έντυπο της «Γνωστοποίησης» που μου ζητάει ο ΟΑΕΔ. Στην ουσία συμπληρώνω-αναφέρω τον λόγο (ή τους λόγους) που υποβάλλω εκπρόθεσμη αυτό το Έντυπο Ε7.

1. Αφού υποβάλλω τα παραπάνω στον ΟΑΕΔ, στην συνέχεια περιμένουμε, μέχρι να γίνει ο έλεγχος των στοιχείων από τον ελεγκτή του ΟΑΕΔ.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Παρατήρηση:

Δεν χρειάζεται να έχω το Έντυπο Ε7 σε ηλεκτρονική μορφή μαζί μου. Δεν το θέλει αυτό ο ΟΑΕΔ.